Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 13. veljače 2011.

6(61)2010.

Evanđelje Mt 5,20-22a.27-28.33-34a.37
(kraća verzija) Rečeno je starima... a ja vam kažem.
Čitanje svetog Evanđelja po Mateju
U ono vrijeme: Reče Isus svojim učenicima:
»Uistinu kažem vam: ne bude li pravednost vaša veća od pravednosti pismoznanaca i farizeja, ne, nećete ući u kraljevstvo nebesko. Čuli ste da je rečeno starima:
Ne ubij! Tko ubije, bit će podvrgnut sudu.
A ja vam kažem:
Svaki koji se srdi na brata svoga,
bit će podvrgnut sudu.
Čuli ste da je rečeno: Ne čini preljuba!
A ja vam kažem: Tko god s požudom
pogleda ženu, već je s njome
učinio preljub u srcu.
Čuli ste još da je rečeno starima:
Ne zaklinji se krivo,
nego izvrši Gospodinu svoje zakletve.
A ja vam kažem: Ne kunite se nikako!
Vaša riječ neka bude: 'Da, da - ne, ne!'
Što je više od toga, od Zloga je.«
Riječ Gospodnja.

Granice volje
Naša sloboda i naša volja imaju granice. Božje zapovijedi nam pokazuju okvire našeg djelovanja. U Evanđelju Isus osvjetljava ove granice, tako što provocira naša osjetljiva mjesta. Najprije ne ide za tim da se sloboda zamijeni s proizvoljnošću. Ako ja, u ime moje slobode, druge omalovažavam , jer me on možda nervira - onda sebe činim sucem nad drugima. Isus postavlja mjerilo: nije sretan onaj koji živi slobodno i velikodušno, nego onaj koji u svagdanjim dužnostima može zadržati široko srce, koje nije oduševljeno velikim riječima, nego se osjećaju nježne (fine) niti, kako u riječima, tako u djelima. DM

NISAM DOŠAO DOKINUTI NEGO
DOPUNITI ZAKON (ISUS) (Mt 5,17-37) Poruka današnjeg Isusovog govora je njegov odnos prema naravi, zakonu. U SZ. Zakon znači naravni zakon, zakon koji je struktura čovjekova. Bilo bi normalno da je taj naravni zakon svakom čovjeku 'poznat' i da se po njemu ponaša, međutim niti prirodni zakon kod čovjeka nije nešto 'fiksno', određeno. Čovjekova sloboda je 'šira' od njegove naravi. Ili bi mogli reći da je čovjekova narav nešto što je otvoreno i što treba 'dovršiti'.
U ovome smislu i možemo govoriti da je čovjeku potrebno spoznati svoje mogućnosti i svoju odgovornost prema samom sebi. Čovjekova narav nema isto značenje kao narav životinja. Kod životinja je narav determinirana, dok kod čovjeka je uvijek to razumska narav, što znači otvorena i nedovršena. Čovjek treba postati svjestan svoje naravi, svjestan njezine veličine i univerzalnosti. Nijedna životinja skoro ne može raditi protiv svoje naravi.
Njihova narav je dovršena i određena, dok čovjek može raditi i protiv svoje 'naravi' baš zato što je ona božanski nedeterminirana. Čovjekova narav je narav koja sadrži i duh, duhovnu dimenziju. S ovog osnova možemo reći da je čovjek po naravi božansko biće i religiozno biće. On treba transcendenciju da ostvari svoju narav, a ako ne ostvari svoju narav ne ostvaruje samoga sebe. U sadržaj čovjekove naravi ulazi i ono što on 'shvati i nauči' kao svoju vlastitost sad ili koju treba steći.
Po ovome shvaćanju ljudske naravi može se govoriti da postoji porast ljudske naravi, i da je vrlo teško naći konsenzus o ljudskoj naravi. Da li je isto naravno za jednog 'divljeg' i za jednog 'civiliziranog' čovjeka? Osnovni elementi su im zajednički, ali cijela duhovna nadgradnja (koja je također naravna) razlikuje se. Neki ljudi se mogu spustiti ispod razine svoje naravi a drugi se mogu uzdići iznad svoje naravi. Čovjek je istovremeno naravno i nadnaravno biće.
Može biti niži od životinje i veći od anđela, iako mu je mjesto između životinje i anđela (Toma Akvinski). SZ. je ipak formulirao 'minimum' zajedničkog za narav ljudskog bića. To su deset Božjih zapovijedi, koje nalazimo također i kod Egipćana. One su osnovni principi od kojih ne bi smio odstupiti niti jedan čovjek. Te principe ne bi smio prekršiti čovjek bez obzira razumijevao ih ili ne razumijevao. Deset zapovijedi su principi naravi i Boga.
Elementarni principi da čovjek bude čovjek:
Ne ubij ! Zabrana najgrubljeg ubojstva pa sve do moralnog i etičkog ubojstva. Ubijanje mačem i riječju... Isus uzdiže naravnost u ovom poimanju - zlo je sve što ubija sebe i drugog... Poštivanje naravnog zakona ima prednost pred oltarskom žrtvom i drugim 'svetinjama'.
Ne učini preljub! Isus poziva na više, ne činiti preljub ni u mislima i željama, ne samo djelom. Čovjek je za njega više od samog djela zato ga i gleda uzvišenije. Čovjek je čovjek u mislima i željama, savjesti.
Ne otpuštaj svoju ženu ! Monogamija je veći stupanj naravi od poligamije, a nerastava od rastave. Opet Isus uzvisuje narav ljudskog bića, čovjeka i žene.
Ne zaklinji se krivo! Čovjek se veže za riječ, a vol za rog ! To je također naravno za kultivirana čovjeka. Čovjek se pokazuje naravan kroz svoje riječi. Zar laž nije protu čovječna? Kad se ljudi ne bi tog držali ne bi bilo moguće zajedništvo niti sporazumijevanje. Laž je veća pogreška od prekršaja.
Čovjeku je naravno da zna što čini i da se ponaša slobodno prema ljudskoj naravi. Isus uzdiže ljudsku narav u ljubav koja čovjeka spaja s Bogom. Kršćaninu spada u narav ljubiti. To je ono što kršćanina čini kršćaninom, sljedbenikom Isusa koji je utjelovljena Božja ljubav.
Kršćanstvo ni u kojem slučaju ne može biti protu naravno. Dapače, kršćanstvo narav prihvaća i oplemenjuje. Kršćanstvo uzdiže narav u 'nadnarav'. Što je nekima nadnaravno drugima(punim Božjeg duha) je naravno. Svi smo pozvani na čovještvo koje je uzdignuto, nadnaravno. Marjan Jurčević

6. nedjelja kroz godinu A
(Mt 5,17-37)
Popričesna meditacija
“A ja vam kažem...” (Mt 5)
Isus kaže za pismoznance i farizeje da ispravno naučavaju objavu, ali ih Isusovi učenici ne smiju nasljedovati "jer govore, a ne čine".
U Isusu su ljudi suočeni s milošću i s Božjom zahtjevnošću, pa trebaju djelima činiti ono što Bog traži, a ne samo usnama priznavati.
Veća pravednost jest sadržajna poslušnost Bogu, radosno podlaganje Bogu. "Čuli ste... A ja vam kažem..." nije toliko suprotstavljanje koliko produbljivanje, ispravno razumijevanje.
Isus zabranjuje i srdžbu na bližnjega. Nije dopušten ni uvredljiv govor protiv brata i sestre.
Isus traži da svatko zaviri u vlastito srce. Isus zabranjuje i zaklinjanje, jer je ono izraz nepovjerenja među braćom i sestrama.
I ovdje je u pitanju unutarnja nakana, više od vanjskog čina.
Gospodine! Daj nam srce za novu pravednost - da dane svoje živimo po Tvome “A ja vam kažem”! Priredio: Dario Miletić

HRVATSKA KATOLIČKA UDRUGA MEDICINSKIH SESTARA I TEHNIČARA ZADAR
Kralja Stjepana Držislava 10
ZADAR * Tel./fax.: 023/ 250 403
HODOČAŠĆE U BITETTO
Dragi članovi i prijatelji Udruge!
Nastavljamo sa našim hodočašćima koja su nama veliko obogaćenje, a preko nas vjerujemo i drugima.
Hodočašće u Italiju od 26. (utorak) do 30. travnja (subota) 2011. Organiziramo skupa sa našim franjevcima. Polazak 26. travnja u 8.00 sati prema Dubrovniku. U Dubrovniku uz stručno vodstvo razgledavanje grada. U 20.00 sati ulazak u brod i polazak u 22.00 sata. 27. travnja dolazak u Bari oko 7.00 sati. Posjet katedrali i odlazak u Bitetto gdje je živio blaženi Jakov Zadranin. To je ujedno i dan kada se posebno slavi. Sudjelovat ćemo u svetoj Misi i procesiji. Nastavlja se putovanje prema Termoli. U hotelu Europa imamo 2 polupansiona. 28. travnja (četvrtak) posjet sv. Patru Piu u San Giovanni Rotondo, a zati san Michele u Gargano.
29. travnja (petak) polazak prema Anconi- Posjet san Gabriele - Decadopulata, a zatim posjet svetištu Loreto. U 19.00 sati ulazak u brod Ancona - Split. Polazak u 21.00 sati. Dolazak 30. travnja (subota) u jutarnjim satima i polazak za Zadar. Cijena putovanja autobusom i brodom, te 2 polupansiona iznosi 200 eura ili 1480. kuna. Uz upis obavezno treba dostaviti: ime, prezime, datum rođenja, državljanstvo, broj putovnice, mobitel i novac. Interes je jako velik, pa molim članove Udruge da se što prije upišu.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 13. II. VI NKG Foška, Maura
Ponedjeljak: 14. II: Valentin, Zdravko, Kateheza za odrasle u 19,45 h
Utorak 15. II. Klaudije - Pobožnost utorkom sv. Anti - molitva. - Kateheza za mlade
Srijeda 16. II. Julijana, Gerard
Četvrtak 17. II. 7 utemeljitelja, Marijana
Petak 18. II. Bernardica Eleonora, Šimun
Subota 19. II Bonifacije, Ratko
Nedjelja 20. II. VII. NKG, Eleuterije, Jordan
PAŽNJA: IDUĆE NEDJELJE 20. VELJAČE 2011. MISA JE NA HR I program u 11 sati. U nedjelju nemamo misu u 10 sati
Iiduće NEDJELJE SU MISE u 8,30 u 11 (radio prijenos) i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.

OBNOVA PODA U CRKVI SV. FRANE
Kako vidite radovi su započeli i trajati će sve do Uskrsa. Kroz to vrijeme misa će biti u jutarnjim satima u kapelici sv. Ante a večernja i mise nedjeljom u samostanskoj blagovaonici koju grijemo.
Postavljamo novi kameni pod u crkvi za koji smo primili donaciju od vrlo cijenjene drage osobe kojoj velika hvala. Vas drage vjernike, prijatelje našeg samostana, potičemo da nam pomognete oko uređenja grijanja koje bi postavili u pod. Ovoga tjedna smo primili 550 KN. Hvala. Svaki Vaš dar je dobrodošao i unaprijed Vam zahvaljujemo.
Vi možete svoje priloge uplatiti za grijanje u sakristiji ili preko žiro računa:
Samostan sv. Frane u Zadru Hypo Alpe-Adria Bank d. d., Zagreb:
2500009-1101027824 s naznakom da je to za crkvu i samostan
sv. Frane u Zadru.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)